САНХҮҮГИЙН ХЯНАЛТ, АУДИТЫН АЛБАНЫ 04 ДҮГЭЭР САРД

ХИЙСЭН АЖЛЫН ТОВЧ ТАЙЛАН

2023-04-28 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2023 онд дэвшүүлсэн зорилт, хийж гүйцэтгэх ажлын төлөвлөгөө, үр дүнгийн гэрээний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Албаны даргын баталсан 2023 оны 04 дүгээр сарын 15-ны өдрийн 01 тоот санхүүгийн хяналт шалгалтын удирдамжийн дагуу аймгийн Биеийн тамир, спортын газрын 2021-2022 оны санхүүгийн үйл ажиллагаанд санхүүгийн хяналт шалгалт хийгдсэн. Шалгалтаар илэрсэн зөрчилд улсын байцаагчийн 5 заалттай албан шаардлага, Орон нутгийн өмчийн газарт улсын байцаагчийн 2 заалттай зөвлөмжийг тус тус хүргүүлсэн. Сангийн сайдын баталсан удирдамжийн дагуу Нийгмийн даатгалын хэлтсийн сангуудад санхүүгийн хяналт шалгалт системийн хэмжээнд хийгдлээ. Шалгалтаар илэрсэн зөрчил дутагдалд улсын ахлах байцаагчийн 402.3 мянган төгрөгийн 1 салбар акт тогтоож, улсын байцаагчийн 2 заалттай албан шаардлагыг өгч ажилласан. Угсаатны зүйн музейд хийсэн дотоод аудитын шалгалтаар илэрсэн зөрчилд 7 заалттай зөвлөмж хүргүүлэн ажиллалаа.

**Бусад мэдээлэл:**

Аймгийн Засаг даргын 2023 оны 03 дугаар сарын 29-ний өдрийн “Аян зохион байгуулах” А/162 дугаар захирамжийн дагуу тус алба нь албан хаагчдын хүүхдүүдийг эрдсийн шинжилгээнд бүрэн хамруулж мөн амны хөндийн эрүүл ахуйг хамгаалахаар шүдийг нь нэгдсэн журмаар аймгийн Нэгдсэн эмнэлэгт цаг авч үзүүлсэн.”Энэ жилдээ эрүүл жиндээ” аяны хүрээнд 7 хоног бүрийн Бямба гарагийн өглөөний 0700 цагт бүх нийтийн гүйлтэнд хами олноороо хамрагдаж байна.

ТАЙЛАН БИЧСЭН:

НЯГТЛАН БОДОГЧ Б.УЯНГАНЯМ